Un primar din județul Giurgiu a fost prins de către un aparat radar cu o viteză de 85km/h în localitate. Oprit, edilul s-a certat cu polițiștii și i-a amenințat că gestul lor ar putea avea repercursiuni în situația în care va fi amendat.

Politicianul le-a explicat polițiștilor că viteza era justificată în localitate în contextul în care se întorcea de la o ședință de la Prefectura Giurgiu și primise sarcina de a izola mai multe persoane din comună.

Primarul a fost sancționat cu 4640 de lei pentru că a condus cu viteză peste limita legală în localitate, dar și pentru că a refuzat, inițial, să prezinte documentele. Pe de altă parte a fost amendat și pentru injuriile aduse oamenilor legii.

Primar: Pe timpul ăsta nu-mi arde de radar, îmi arde de cu totul altceva. Țara asta arde și vouă vă arde de radar.

Polițist: Și ai venit dumneata să salvezi țara asta?

Primar: V-am spus că nu e corect și normal ceea ce faceți.

Polițist: Dumneata ai dreptul să circuli cu viteză în localitate?

Primar: Eu vin de la ședință de la prefectură, cu domul Georgescu, și m-a trimis să izolez oamenii. De-aia m-am grăbit.

(...)

Polițist: În afară de circ nu faci altceva, nimic, niciodată.

Primar: O să-i dau telefon și domnului Marcel Vela.

Editor: I. I.